21. vEn stige, der er 6,5 meter lang, når lige akkurat overkanten af en 5,6 meter høj mur.

Hvor langt står stigen ud fra muren for neden (på jorden)?

22. En stålwire, der er 16 meter lang, er fæstnet til toppen af en mast, og derefter fastgjort 4 meter fra masten ved en pløk i jorden.

Hvor høj er masten?

23. En 3,6 meter lang krydsfiner-plade skal ind i et hus gennem en dør, der er 2,25 meter høj og 0,9 meter bred.

Hvad er den største bredde, pladen må have, hvis den skal kunne komme ind ad døren?

24. Et 8,5 meter højt træ kaster en 12,3 meter lang skygge.

Hvor langt er der fra toppen af træet til toppen af træets skygge på jorden?

25. Knud står oppe i et 39 meter højt fyrtårn, og da det er meget tåget, kan han kun lige se til den nærmeste af de solbadende piger, der ligger på stranden.

Hvor langt kan Knud se i tågen, når der fra fyrtårnets fod er 80 meter hen til pigen?

26. Aref og Bitten, der er kærester, bor på hver sin side af en stor sø, og når Aref skal besøge Bitten, skal han først gå 680 meter af en vej mod syd og derefter 820 meter af en vej mod øst.

Om vinteren, når der er is på søen kan Aref gå over isen.

Hvor langt skal Aref gå om vinteren, når han kan gå over isen?

27. Peters fly har fået motorstop, og Peter nødlander derfor midt i Nevada-ørkenen.

Da det bliver køligere bevæger Peter sig væk fra flyet. Først går han 3,5 km direkte mod Nord og efter en lille pause derefter 1,2 km direkte mod vest. Herefter segner Peter om af tørst og dør.

Hvor langt fra flyet – målt i den direkte afstand (fugleflugtslinje) – dør Peter?

28. Du har låst dig ude af dit hus, da du opdager, at den eneste mulighed for at komme ind er gennem et åbent vindue på anden sal, 15 meter over jorden. Du låner derfor en stige af en af dine naboer.

Du har imidlertid nogle buske og værdifulde planter, der vokser op mod huset, så du bliver nødt til at placere stigen

10 meter fra husets fundament.

Hvor lang skal stigen være, for at den kan nå vinduet?

29. En 5 meter høj stige er placeret op ad en mur, således at foden af stigen når jorden 1 meter fra muren.

Hvor højt når stigen op ad muren?

30. To biler holder ved siden af hinanden med front hver sin vej.

Bilerne kører nu (begge to) 6 km – i hver sin retning. Herefter drejer de begge til venstre og fortsætter – begge – endnu 2,5 km, inden de stopper.

Hvor langt holder bilerne nu fra hinanden?